**ชื่อหลักสูตร ซีจันตุงฮาตี**

**ความสำคัญ**

 ในภาวะที่โลกกำลังไหลไปตามกระแสทางด้านวัตถุอย่างไม่หยุดนิ่ง ส่งผลให้คนเกือบทุกสังคมตกอยู่ภายใต้การครอบงำของค่านิยมทางวัตถุ ส่งผลให้มนุษย์ต้องเผชิญหน้ากับปัญหาต่าง ๆ โดยเฉพาะปัญหาความเสื่อมทรามด้านศีลธรรม บางครั้งผู้คนในบางสังคมก็ได้รวมตัวกันออกมาเรียกร้องจริยธรรมกับผู้บริหารประเทศ เหตุการณ์ดังกล่าวได้สะท้อนถึงจุดวิกฤติบางอย่างที่กำลังเกิดขึ้นจริงในสังคม

        ปัจจุบันทุกสถานศึกษาได้ให้ความสำคัญกับการสอดแทรกคุณธรรม จริยธรรมเข้าในกิจกรรมการเรียนการสอนในทุกรายวิชา เพื่อพัฒนาองค์ความรู้ของผู้เรียนควบคู่ไปกับคุณธรรม จริยธรรม ซึ่งจะช่วยส่งเสริมความก้าวหน้าและความสำเร็จให้แก่ชีวิตของผู้เรียน อีกทั้งยังเป็นการสร้างคุณลักษณะของผู้เรียนที่พึงประสงค์ให้แก่สังคมไทยด้วย กระบวนการสอดแทรกคุณธรรมต้องทำแบบเชื่อมโยง ตามองค์ประกอบต่อไปนี้
           1.สถานที่และสภาพแวดล้อมในสถาบันการศึกษาเอื้อต่อการปลูกฝังคุณธรรม จริยธรรมเช่น มีความสะอาด เป็นระเบียบ เรียบร้อย ร่มรื่น เป็นต้น
          2.บุคคลหมายถึง ทุกคนในสถานศึกษาที่ต้องเป็นต้นแบบทางคุณธรรม จริยธรรม และต้องช่วยกันสอดแทรกคุณธรรม จริยธรรมให้แก่ผู้เรียน มิใช่ปล่อยให้เป็นหน้าที่ของคนใดคนหนึ่งเป็นผู้รับผิดชอบ
           3.หลักสูตรหมายถึง ทุกรายวิชาต้องสอดแทรกคุณธรรม จริยธรรมเข้าไปด้วยอาจมากหรือน้อยก็ได้   ทั้งนี้ขึ้นอยู่กับความเหมาะสม หมายความว่า ครูผู้สอนทุกท่านจะต้องทำหน้าที่สอดแทรกคุณธรรม จริยธรรมเข้าไปในเนื้อหาของทุกรายวิชาที่เปิดสอน
           4.กิจกรรมหมายถึง ทุกกิจกรรมที่เกี่ยวกับผู้เรียนที่จัดขึ้นทั้งในสถานศึกษาและนอกสถานศึกษา โดยเฉพาะกิจกรรมในชั้นเรียน ต้องมุ่งเน้นให้เกิดความสำนึกในคุณธรรม จริยธรรม เป็นสำคัญ
           การสอดแทรกคุณธรรม จริยธรรมทั้ง 4 ข้อนั้น ต้องทำให้เป็นเอกภาพ หมายถึง ทุกคนต้องร่วมใจกันทำ และต้องมีลักษณะเป็น อนุสาสนี หมายถึง การสอดแทรกอย่างต่อเนื่อง มิใช่ ทำ ๆ หยุด ๆ เหมือนไฟไหม้ฟาง และต้องกำหนดเป็นนโยบายของสถานศึกษาที่ให้ทุกคนต้องปฏิบัติตาม

**จุดมุ่งหมาย**

 1. เพื่อพัฒนาองค์ความรู้ของผู้เรียนควบคู่ไปกับคุณธรรม จริยธรรม

 2. สร้างคุณลักษณะของผู้เรียนที่พึงประสงค์ให้แก่ชุมชน

 3. เพื่อส่งเสริมสนับสนุนคุณธรรม จริยธรรมแก่เยาวชนในท้องถิ่น

**วัตถุประสงค์**

 1. เพื่อให้ผู้เรียนมีความรู้และความเข้าใจด้านคุณธรรม จริยธรรม

 2. เพื่อให้ผู้เรียนมีการพัฒนาตนเองด้านคุณธรรม จริยธรรม

 3. เพื่อให้ผู้เรียนสามารถนำความรู้ไปประยุกต์ใช้ในชีวิตประจำวันได้

**เนื้อหาของหลักสูตร**

 **ประกอบด้วยเนื้อหา 5 เรื่อง ดังนี้**

 1. การฟังบรรยายธรรม

 2. การปลูกป่า

 3. ศึกษาจากบุคคลต้นแบบ

 4. ศึกษาจากบุคคลตัวอย่าง

 5. การละศิลอดกับครอบครัว

**เวลาเรียน**

 หลักสูตรวิชาซีจันตุงฮาตี ใช้เวลาเรียนทั้งหมด 14 ชั่วโมง

 ภาคทฤษฎี 6 ชั่วโมง

 ภาคปฏิบัติ 8 ชั่วโมง

**แหล่งการเรียนรู้และสื่อประกอบการเรียน**

 1. เนื้อหาวิชาซีจันตุงฮาตี ประกอบด้วย 5 เรื่อง

 2. ใบความรู้

 3. การพบกลุ่มเรียนรู้

 4. สื่อ (VCD)

**ประโยชน์ที่คาดว่าจะได้รับ**

 1. ผู้เรียนมีความรู้และความเข้าใจด้านคุณธรรม จริยธรรม

 2. ผู้เรียนมีการพัฒนาตนเองด้านคุณธรรม จริยธรรม

 3. ผู้เรียนสามารถนำความรู้ไปประยุกต์ใช้ในชีวิตประจำวันได้

**การวัดผลและการประเมินผลการเรียน**

 วิธีการวัดและประเมินผลการเรียน ประกอบด้วย

 1. การสังเกตพฤติกรรมการเรียนรู้/การรับรู้/การมีส่วนร่วม

 2. แบบประเมินกิจกรรมกลุ่ม

 3. แบบประเมินชิ้นงาน

**โครงสร้างเนื้อหาของหลักสูตร ประกอบด้วยเนื้อหา 5 เรื่อง ดังนี้**

 **เรื่องที่ 1.** การฟังบรรยายธรรม จำนวน 2 ชั่วโมง

 1.1 . การฟังบรรยายธรรมศาสนาจากผู้รู้ เรื่องราวเกี่ยวกับมัสยิด ความสำคัญของมัสยิด และผลบุญของการดูแลมัสยิด / ภาคทฤษฎี 1 ชั่วโมง

 1.2 ให้ผู้เรียนบำเพ็ญประโยชน์ต่อมัสยิด เช่น การทำความสะอาดมัสยิด การบริจาคทรัพย์ตามกำลังศรัทธา / ภาคปฏิบัติ 1 ชั่วโมง

 **เรื่องที่ 2.** การปลูกป่า จำนวน 2 ชั่วโมง

 2.1 ฟังบรรยายเกี่ยวกับความสำคัญของป่าไม้ ทรัพย์กรนิเวศ ผลกระทบของการตัดไม้ทำลายป่า / ภาคทฤษฎี 1 ชั่วโมง

 2.2 ให้นักเรียนนำต้นไม้ มาปลูกบริเวณสถานศึกษาหรือนอกสถานศึกษา คนละ 1 ต้น แล้วให้ดูแลต้นไม้ของตนเองจนเติบโต / ภาคปฏิบัติ 1 ชั่วโมง

 **เรื่องที่ 3.** ศึกษาจากบุคคลต้นแบบ จำนวน 3 ชั่วโมง

 3.1 โดยการเชิญบุคคลต้นแบบจากอาชีพที่หลากหลาย อาทิ พ่อค้าขายเนื้อ ให้มาเล่าเรื่องราวที่เกี่ยวกับการค้าขายที่ถูกต้องตามศาสนาอิสลาม ความซื่อสัตย์ในการค้าขาย เป็นต้น / ภาคทฤษฎี 1 ชั่วโมง

 3.2 .ให้ผู้เรียนแบ่งกลุ่มแล้วให้ไปสัมภาษณ์บุคคลต้นแบบจากอาชีพอื่นๆ และมานำเสนอในชั้นเรียน / ภาคปฏิบัติ 2 ชั่วโมง

 **เรื่องที่ 4.** ศึกษาจากบุคคลตัวอย่าง จำนวน 4 ชั่วโมง

 4.1 ดู VCD รายการ คนค้นคน เรื่องแกะรอยปู่เย็น เฒ่าทระนง / ภาคทฤษฎี 2 ชั่วโมง

 4.2 ให้แบ่งกลุ่มออกมาอภิปรายเกี่ยวกับเรื่องที่ได้ดู / ภาคปฏิบัติ 2 ชั่วโมง

 **เรื่องที่ 5.** การละศิลอดกับครอบครัว จำนวน 3 ชั่วโมง

 5.1 ฟังบรรยายถึงความสำคัญของเดือนรอมฎอน การปฏิบัติตัวในเดือนรอมฎอน ความประเสริฐของการละหมาดตารอแวะฮ์ เป็นต้น / ภาคทฤษฎี 1 ชั่วโมง

 5.2 ให้ผู้เรียนพาผู้ปกครองมาร่วมละศิลอดที่โรงเรียน เพื่อสานสัมพันธ์ในครอบครัวของตนเองและครอบครัวของเพื่อนร่วมชั้น / ภาคปฏิบัติ 2 ชั่วโมง